Selección de fútbol de Azerbaidján

A selección de fútbol de Azerbaidján (en azerí: Azərbaycan milli futbol komandası) é o equipo que representa a Azerbaidján nas competicións internacionais oficiais de fútbol. Está controlada pola Asociación de Federacións de Fútbol de Azerbaidján (Azərbaycan Futbol Federasiyaları Assosiasiyası, AFFA), a cal tamén organiza a liga e copa nacional de fútbol deste país. A selección de Azerbaidján foi fundada en 1992, tras o desmembramento da Unión Soviética e quedou inscrita na FIFA e na UEFA en 1994. Este equipo é dos menos competitivos de Europa e nunca se clasificou para unha fase final dun mundial ou dunha Eurocopa.

 Cores e símbolos 
Dende a súa fundación o equipo nacional azerí xogou cunha camisola branca adornada cunha pequena banda vertical vermella-verde-azul e cos pantalóns azuis. Fóra de casa alterna camisolas vermellas e azuis. Ultimamente a situación é bastante caótica dado que o equipo está xogando tanto como local como visitante de azul.
O símbolo que portan os xogadores no peito é o escudo nacional azerí.

 Xogadores máis destacados 
 Jevris Kramarenko.
 Vladimir Musayev.
 Dimitrij Agaev.
 Artyur Samquait.
 Ivica Aliev.
 Araskis Korkinov.


Categoría:Fútbol en Azerbaidján